
TAISOMOJO BIUDŽETO NR. 4 PROJEKTAS
PRIDEDAMAS PRIE PASIŪLYMO MOBILIZUOTI EUROPOS SĄJUNGOS SOLIDARUMO FONDO LĖŠAS RUMUNIJAI, BULGARIJAI IR ITALIJAI
Atsižvelgdama į:
· Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį,
· 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių
, ypač į jo 41 straipsnį,
· 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa
, ypač į jo 10 straipsnį,
· 2014 m. gruodžio 17 d. patvirtintą 2015 finansinių metų Europos Sąjungos bendrąjį biudžetą
,
· 2015 m. sausio 13 d. patvirtintą Taisomojo biudžeto Nr. 1/2015 projektą
,
· 2015 m. sausio 20 d. patvirtintą Taisomojo biudžeto Nr. 2/2015 projektą
,
[2015 m. balandžio 15 d.] patvirtintą Taisomojo biudžeto Nr. 3/2015 projektą
,
Europos Komisija Europos Parlamentui ir Tarybai pateikia 2015 m. biudžeto Taisomojo biudžeto Nr. 4 projektą.
ĮPLAUKŲ IR IŠLAIDŲ SUVESTINĖS PAGAL SKIRSNIUS PAKEITIMAI
Įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-lt.htm). Informacijai skirtas šios suvestinės pakeitimų tekstas anglų kalba pateikiamas biudžeto priede.

1.
Įvadas
2015 m. Taisomojo biudžeto Nr. 4 projektas susijęs su iš Europos Sąjungos solidarumo fondo (ES solidarumo fondo) mobilizuojamomis lėšomis – 66 505 850 EUR įsipareigojimų ir mokėjimų asignavimų suma. Lėšų mobilizavimas susijęs su dviem potvyniais Rumunijoje, vienu potvyniu Bulgarijoje ir vienu – Italijoje.
2.
ES solidarumo fondo lėšų mobilizavimas
Per antrąjį 2014 m. pusmetį Komisija gavo dar keturias paraiškas dėl ES solidarumo fondo finansinės paramos, susijusias su nelaimėmis Rumunijoje (pavasario ir vasaros potvyniai), Bulgarijoje (vasaros potvynis) ir Italijoje (rudens potvynis).
Komisijos tarnybos nuodugniai išnagrinėjo visas keturias paraiškas pagal Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (toliau – reglamentas)
, ypač jo 2, 3 ir 4 straipsnius. 
Toliau apibendrinti svarbiausi vertinimo elementai.
2.1.
Rumunija. Pavasario potvyniai
(1) 2014 m. balandžio ir gegužės mėn. didelė Rumunijos teritorija nukentėjo nuo išplitusių potvynių, kurie sunaikino viešąją ir privačiąją infrastruktūrą, privačius namus ir žemės ūkį. 
(2) Potvynis yra gamtinės kilmės, todėl atitinka pagrindinę ES solidarumo fondo taikymo sritį.
(3) Rumunijos paraiška gauta 2014 m. liepos 9 d., nepasibaigus 12 savaičių terminui po pirmųjų nuostolių užfiksavimo 2014 m. balandžio 19 d. 
(4) Rumunija neprašė išankstinio mokėjimo.
(5) Paraiška pateikta remiantis „kaimyninę šalį ištikusios nelaimės“ kriterijumi, kaip numatyta reglamento 2 straipsnio 4 dalyje. Pagal šią nuostatą šalis, nukentėjusi nuo tos pačios nelaimės, kaip ir kaimyninė šalis, kurioje ši nelaimė pripažinta kaip didelė nelaimė, gali išimtinai gauti ES solidarumo fondo pagalbą, net jei šioje šalyje ši nelaimė neatitinka didelės ar regioninės nelaimės kriterijų. 
 Rumunija pareiškė, kad ji nukentėjo nuo tos pačios nelaimės, kuri 2014 m. gegužės 14 d. prasidėjo ir tęsėsi Serbijoje ir kurią Komisija pirmiau pripažino didele nelaime.
(6) Tačiau, įvertinusi meteorologines sąlygas, Komisija padarė išvadą, kad, remiantis Rumunijos valdžios institucijų pateikta informacija, visos nurodytos žalos (kuri atsirado jau balandžio 19 d.) negalima priskirti tai pačiai nelaimei, nuo kurios nukentėjo Serbija. Todėl Komisija paprašė Rumunijos peržiūrėti ir atnaujinti savo paraišką ir neįtraukti žalos, kuri padaryta iki gegužės 14 d. 2014 m. rugsėjo 29 d. Komisija gavo patikslintą Rumunijos paraišką.
(7) Patikslintoje paraiškoje nelaimės padarytą bendrą tiesioginę žalą Rumunijos valdžios institucijos įvertino 167,927 mln. EUR. Ši suma sudaro 0,13 % Rumunijos bendrųjų nacionalinių pajamų (BNP), arba 21,43 % didelės nelaimės ribos ES solidarumo fondo lėšoms mobilizuoti, taikytos Rumunijai 2014 m., kuri siekia 783,738 mln. EUR (t. y. 0,6 % BNP, remiantis 2012 m. duomenimis). Kadangi bendra tiesioginės žalos suma yra mažesnė nei didelės nelaimės riba ir kadangi nebuvo pasiekta reglamento 2 straipsnio 3 dalyje nustatyta regioninės nelaimės riba, paraiška patvirtinta pagal 2 straipsnio 4 dalies kaimyninės šalies nuostatą.
(8) Kiek tai susiję su nelaimės poveikiu ir pasekmėmis, nuo nelaimės nukentėjo 30 iš 42 Rumunijos apskričių, evakuoti gyventojai, padaryta didelių nuostolių ir smarkiai nukentėjo įvairūs ekonomikos sektoriai. Pranešta, kad visų pirma žala padaryta prevencinei infrastruktūrai, transporto, vandens, nuotekų, energetikos ir ryšių infrastruktūrai. Žemės ūkio sektoriui padaryta žala dėl prarastų dirbamos žemės pasėlių, nuskendusių gyvulių; sugriuvus užtvankoms, miškininkystės sektoriuje sugriauti privažiuojamieji keliai ir sunaikinti medelynai; užtvindyti privatūs namai, mokyklos, ligoninės, kiti viešieji pastatai ir kultūros objektai.
(9) Rumunijos valdžios institucijos apskaičiavo, kad svarbiausių gelbėjimo operacijų, kurios atitinka reikalavimus pagal reglamento 3 straipsnio 2 dalį, išlaidos sudaro 145,527 mln. EUR ir šią sumą išskaidė pagal operacijų rūšį. Didžiausia gelbėjimo operacijų išlaidų dalis (daugiau kaip 95 mln. EUR) tenka transporto infrastruktūros atkūrimo darbams. Antra pagal dydį išlaidų dalis susijusi su prevencinės infrastruktūros užtikrinimu ir sudaro 44 mln. EUR. 
(10) Nukentėję regionai pagal Europos struktūrinių ir investicinių (ESI) fondų (2014–2020 m.) nuostatas yra „mažiau išsivystę regionai“. Rumunijos valdžios institucijos nepranešė Komisijai apie ketinimą perskirstyti finansavimą pagal ESI fondų programą ir skirti lėšų atkūrimo priemonėms.
(11) Kalbant apie Sąjungos teisės aktų dėl nelaimių rizikos prevencijos ir valdymo, susijusių su nelaimių pobūdžiu, įgyvendinimą, Rumunija šiuo metu įgyvendina 2007 m. spalio 23 d. Europos Parlamento ir Tarybos direktyvą 2007/60/EB dėl potvynių rizikos įvertinimo ir valdymo (toliau – Potvynių direktyva). Antruoju direktyvos įgyvendinimo etapu nuo 2014 m. kovo mėn. Rumunija parengė konkrečių zonų, kuriose yra didelė potvynių rizika, potvynių grėsmės ir rizikos žemėlapius. 
(12) Paraiškos pateikimo metu Rumunijai nebuvo taikoma pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio.
(13) Rumunijos valdžios institucijos nenurodė, kad reikalavimus atitinkančias išlaidas padengs draudimas.
2.2.
Rumunija. Vasaros potvyniai
(14) Nuo 2014 m. liepos mėn. pabaigos iki rugpjūčio mėn. vidurio pietvakarinė Rumunijos dalis nukentėjo nuo didelio kiekio kritulių ir paskesnių potvynių ir nuošliaužų, kurie padarė žalos viešajai ir privačiajai infrastruktūrai, įmonėms ir žemės ūkio sektoriui, taip pat kultūros paveldui ir privatiems namams.
(15) Potvynis yra gamtinės kilmės, todėl atitinka pagrindinę Solidarumo fondo taikymo sritį.
(16) Rumunijos paraiška gauta 2014 m. spalio 3 d., nepasibaigus 12 savaičių terminui po pirmųjų nuostolių užfiksavimo 2014 m. liepos 28 d. Papildoma informacija, įskaitant patikslintus žalos duomenis, pateikta 2015 m. sausio 13 d.
(17) Rumunija neprašė išankstinio mokėjimo.
(18) Nelaimės padarytą bendrą tiesioginę žalą Rumunijos valdžios institucijos įvertino 171,911 mln. EUR. Ši suma sudaro 0,13 % Rumunijos BNP, arba 21,9 % didelės nelaimės ribos Solidarumo fondo lėšoms mobilizuoti, taikytos Rumunijai 2014 m., kuri siekia 783,738 mln. EUR (t. y. 0,6 % BNP, remiantis 2012 m. duomenimis). 
(19) Bendra tiesioginės žalos suma yra mažesnė nei didelės nelaimės riba ES solidarumo fondo lėšoms mobilizuoti, todėl paraiška išnagrinėta remiantis „regioninės nelaimės“ kriterijumi, nustatytu reglamento 2 straipsnio 3 dalyje, kurioje „regioninė nelaimė“ reiškia bet kurią stichinę nelaimę, dėl kurios reikalavimus atitinkančios valstybės NUTS 2 lygmens regione padaryta tiesioginė žala viršija 1,5 % to regiono BVP. Rumunijos paraiška susijusi su vienu NUTS 2 lygmens regionu – pietvakarių Oltenija. Tiesioginė 171,911 mln. EUR žala, apie kurią pranešta, sudaro 1,64 % šio regiono regioninių BNP (10 480 mln. EUR, remiantis 2011 m. duomenimis) ir viršija reglamento 2 straipsnio 3 dalyje nurodytą 1,5 % ribą. Todėl Rumunijos paraiška atitinka reikalavimus Solidarumo fondo paramai gauti. 
(20) Kiek tai susiję su nelaimės poveikiu ir pasekmėmis, nuo nelaimės nukentėjo daugiau kaip 126 000 gyventojų penkiose pietvakarių Oltenijos regiono apskrityse. Ji padarė didelę žalą viešajai infrastruktūrai (sugriauti pylimai ir užtvankos, apgadinti keliai, tiltai, nuotekų valymo įrenginiai ir kanalizacijos sistemos) ir sunaikino žemės ūkio produkciją (javus, daržoves ir vynuogynus). Rumunija teigia, kad žala padaryta 2 300 privačių namų, 20 mokyklų, 9 vaikų darželiams ir 11 bažnyčių.
(21) Rumunijos valdžios institucijos apskaičiavo, kad svarbiausių gelbėjimo operacijų, kurios atitinka reikalavimus pagal reglamento 3 straipsnio 2 dalį, išlaidos sudaro 93,955 mln. EUR ir šią sumą išskaidė pagal operacijų rūšį. Apskaičiuota, kad didžiausia jų išlaidų dalis (daugiau kaip 59 mln. EUR) tenka transporto infrastruktūros atkūrimo darbams. Antra pagal dydį išlaidų dalis susijusi su prevencinės infrastruktūros užtikrinimu ir sudaro apie 26 mln. EUR.
(22) Pietvakarių Oltenija pagal Europos struktūrinių ir investicinių (ESI) fondų (2014–2020 m.) nuostatas priskiriama mažiau išsivysčiusių regionų kategorijai. Rumunijos valdžios institucijos nepranešė Komisijai apie ketinimą perskirstyti finansavimą pagal ESI fondų programą ir skirti lėšų atkūrimo priemonėms.
(23) Kalbant apie Sąjungos teisės aktų dėl nelaimių rizikos prevencijos ir valdymo, susijusių su nelaimių pobūdžiu, įgyvendinimą, Rumunija šiuo metu įgyvendina 2007 m. spalio 23 d. Europos Parlamento ir Tarybos direktyvą 2007/60/EB dėl potvynių rizikos įvertinimo ir valdymo (toliau – Potvynių direktyva). Antruoju direktyvos įgyvendinimo etapu nuo 2014 m. kovo mėn. Rumunija parengė konkrečių zonų, kuriose yra didelė potvynių rizika, potvynių grėsmės ir rizikos žemėlapius. 
(24) Paraiškos pateikimo metu Rumunijai nebuvo taikoma pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio.
(25) Rumunijos valdžios institucijos nurodė, kad reikalavimus atitinkančių išlaidų draudimas nepadengs.
2.3.
Bulgarija. Vasaros potvyniai
(26) Panašiai, kaip ir Rumunija, 2014 m. liepos mėn. pabaigoje ir rugpjūčio mėn. pradžioje Bulgarija nukentėjo nuo intensyvių ir gausių kritulių, kurie padarė didelės žalos viešajai ir privačiajai infrastruktūrai, įmonėms, privatiems namams ir turtui, pakenkė žemės ūkio sektoriui.
(27) Potvynis yra gamtinės kilmės, todėl atitinka pagrindinę Solidarumo fondo taikymo sritį.
(28) Bulgarijos paraiška gauta 2014 m. spalio 23 d., nepasibaigus 12 savaičių terminui po pirmųjų nuostolių užfiksavimo 2014 m. liepos 31 d. 2014 m. lapkričio 12 d. Bulgarijos valdžios institucijos pateikė atnaujintos informacijos.
(29) Bulgarija neprašė išankstinio mokėjimo.
(30) Nelaimės padarytą bendrą tiesioginę žalą Bulgarijos valdžios institucijos įvertino 79,344 mln. EUR. Ši suma sudaro 0,20 % Bulgarijos BNP, arba 34,1 % didelės nelaimės ribos ES solidarumo fondo lėšoms mobilizuoti, taikytos Bulgarijai 2014 m., kuri siekia 232,502 mln. EUR (t. y. 0,6 % BNP, remiantis 2012 m. duomenimis).
(31) Bendra tiesioginės žalos suma yra mažesnė nei didelės nelaimės riba ES solidarumo fondo lėšoms mobilizuoti, todėl paraiška išnagrinėta remiantis „regioninės nelaimės“ kriterijumi, nustatytu reglamento 2 straipsnio 3 dalyje, kurioje „regioninė nelaimė“ reiškia bet kurią stichinę nelaimę, dėl kurios reikalavimus atitinkančios valstybės NUTS 2 lygmens regione padaryta tiesioginė žala viršija 1,5 % to regiono BVP. Bulgarijos paraiška susijusi su vienu NUTS 2 lygmens regionu – Severozapadeno šiaurės vakarų Bulgarijoje, vienu iš skurdžiausių ES regionų. Tiesioginė 79,344 mln. EUR žala, apie kurią pranešta, sudaro 2,9 % jo BNP (2 732 mln. EUR, remiantis 2011 m. duomenimis) ir viršija reglamento 2 straipsnio 3 dalyje nurodytą 1,5 % ribą. Todėl Bulgarijos paraiška atitinka reikalavimus ES solidarumo fondo paramai gauti. 
(32) Kiek tai susiję su nelaimės poveikiu ir pasekmėmis, daugiausia žalos padaryta Mizijos mieste ir Krušovicos kaime. Užtvindyti keliai, vietos gatvės, žemės ūkio sklypai, apie 700 privačių namų ir viešųjų pastatų. Rugpjūčio 2 d. Mizijos meras paskelbė nepaprastąją padėtį ir reikėjo evakuoti daugiau kaip 800 žmonių. Sutriko kelių transportas ir susisiekimas su Mizija ir aplinkiniais kaimais. Padaryta didelė žala viešajai infrastruktūrai energetikos, vandens, transporto, švietimo sektoriuose, taip pat kultūros paveldo objektams ir saugomoms gamtos teritorijoms.
(33) Bulgarijos valdžios institucijos apskaičiavo, kad svarbiausių gelbėjimo operacijų, kurios atitinka reikalavimus pagal reglamento 3 straipsnio 2 dalį, išlaidos sudaro 69,108 mln. EUR ir šią sumą išskaidė pagal operacijų rūšį. Antra pagal dydį išlaidų dalis susijusi su transporto infrastruktūros atkūrimo darbais ir sudaro 30 mln. EUR. Apskaičiuota, kad vandens ir (arba) nuotekų sektoriui reikės dar papildomai 19 mln. EUR.
(34) Nukentėjęs Severozapadeno regionas pagal Europos struktūrinių ir investicijų fondų (2014–2020 m.) nuostatas priskiriamas mažiau išsivysčiusių regionų kategorijai. Bulgarijos valdžios institucijos nepranešė Komisijai apie ketinimą perskirstyti finansavimą pagal jai skirtą ESI fondų programą ir skirti lėšas atkūrimo priemonėms.
(35) Kalbant apie Sąjungos teisės aktų dėl nelaimių rizikos prevencijos ir valdymo, susijusių su nelaimių pobūdžiu, įgyvendinimą, Bulgarija šiuo metu įgyvendina 2007 m. spalio 23 d. Europos Parlamento ir Tarybos direktyvą 2007/60/EB dėl potvynių rizikos įvertinimo ir valdymo (toliau – Potvynių direktyva). Pagal Bulgarijos vandens įstatymo nuostatas atliktas preliminarus kiekvieno upės baseino rajono potvynių rizikos įvertinimas, kuriame nustatytos galimos didelės potvynių rizikos zonos. 
(36) Paraiškos pateikimo metu Bulgarijai nebuvo taikoma pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio.
(37) Bulgarijos valdžios institucijos nurodė, kad reikalavimus atitinkančių išlaidų draudimas nepadengs.
2.4.
Italija. Rudens potvyniai
(38) Nuo 2014 m. spalio 9 d. iki lapkričio 18 d. didesnės šiaurės vakarų Italijos dalys nukentėjo nuo nuolatinių blogų oro sąlygų, smarkaus lietaus ir paskesnių potvynių ir nuošliaužų, kurie padarė didelės žalos viešajai ir privačiajai infrastruktūrai, įmonėms, privatiems namams ir turtui, pakenkė žemės ūkio sektoriui.
(39) Potvynis yra gamtinės kilmės, todėl atitinka pagrindinę ES solidarumo fondo taikymo sritį.
(40) Italijos paraiška gauta 2014 m. gruodžio 23 d., nepasibaigus 12 savaičių terminui po pirmųjų nuostolių užfiksavimo 2014 m. spalio 9 d. 2015 m. vasario 3 d. Italijos valdžios institucijos pateikė atnaujintos informacijos.
(41) Italija neprašė išankstinio mokėjimo.
(42) Paraiškoje aprašyti įvykiai įvyko per beveik šešių savaičių laikotarpį įvairiose penkių Italijos regionų (Emilijos-Romanijos, Ligūrijos, Lombardijos, Pjemonto ir Toskanos) vietovėse. Tačiau išnagrinėjusi paraišką ir įvertinusi joje pateiktus argumentus, Komisija patvirtino, kad visus šiuos įvykius galima priskirti toms pačioms meteorologinėms sąlygoms. Todėl šiuos įvykius galima laikyti bendra stichine nelaime, kaip nustatyta Tarybos Reglamente 2012/2002, kuri atitinka ES solidarumo fondo taikymo sritį.
(43) Nelaimės padarytą bendrą tiesioginę žalą Italijos valdžios institucijos įvertino 2 241,052 mln. EUR. Ši suma sudaro 70,4 % didelės nelaimės ribos ES solidarumo fondo lėšoms mobilizuoti, taikytos Italijai 2014 m., kuri siekia 3 184 mln. EUR (t. y. 3 mlrd. EUR, remiantis 2011 m. kainomis). 
(44) Bendra tiesioginių nuostolių suma yra mažesnė, nei nustatyta didelės nelaimės riba Solidarumo fondo lėšoms mobilizuoti, todėl paraiška išnagrinėta remiantis „regioninės nelaimės“ kriterijumi, nustatytu reglamento 2 straipsnio 3 dalyje, kurioje „regioninė nelaimė“ reiškia bet kurią stichinę nelaimę, dėl kurios reikalavimus atitinkančios valstybės NUTS 2 lygmens regione padaryta tiesioginė žala viršija 1,5 % to regiono BVP. Kai paveikti keli NUTS 2 lygmens regionai, kaip šiuo atveju, riba taikoma vidutiniam tų regionų BNP, apskaičiuotam atsižvelgiant į kiekvieno regiono bendros žalos dalį. Remiantis Italijos valdžios institucijų pateiktais duomenimis, žala, padaryta penkiuose nukentėjusiuose regionuose, sudaro 1,84 % svertinio regionų BNP ir viršija reglamento 2 straipsnio 3 dalyje nurodytą 1,5 % ribą. Todėl Italijos paraiška atitinka reikalavimus ES solidarumo fondo paramai gauti. 
(45) Kiek tai susiję su nelaimės poveikiu ir pasekmėmis, priklausomai nuo konkrečių vietos sąlygų, nuo nelaimės įvairiais būdais nukentėjo penki regionai. Tai ir daug žemės ir purvo nuošliaužų, upių baseinų potvyniai, išsiveržusios iš krantų upės, užtvindyti tiltai ir kita infrastruktūra. Kai kuriais atvejais buvo manoma, kad tokio masto kritulių nebuvo per šimtą ar daugiau metų. Apskritai dėl šios nelaimės žuvo 11 žmonių ir apie 3 000 žmonių turėjo būti evakuota. Didžiulė žala padaryta aplinkai, viešajai infrastruktūrai (keliams, vandens, kanalizacijos, dujų ir elektros energijos infrastruktūrai), žemės ūkiui, taip pat ekonomikos ir gamybiniams sektoriams, nes nuo potvynių nukentėjo daug miesto teritorijų (didžiausia žala padaryta Genujai), kuriose didelis gyventojų tankis. Ligūrijos regionas nukentėjo labiausiai – jam padaryta apie 42 % bendros žalos, Emilijos-Romanijos regionui – 21 % bendros žalos, Pjemontui – 17 %, Lombardijai – 12 % ir Toskanai – 8 % bendros žalos.
(46) Italijos valdžios institucijos apskaičiavo, kad svarbiausių gelbėjimo operacijų, kurios atitinka reikalavimus pagal reglamento 3 straipsnio 2 dalį, išlaidos siekia 434,314 mln. EUR ir šią sumą išskaidė pagal operacijų rūšį. Didžiausia gelbėjimo operacijų išlaidų dalis (250 mln. EUR) tenka energetikos, vandens ir (arba) nuotekų, telekomunikacijų, transporto, sveikatos ir švietimo sektorių infrastruktūros ir įrenginių atkūrimo darbams. Antra pagal dydį išlaidų dalis susijusi su prevencinės infrastruktūros ir kultūros paveldo apsaugos priemonių užtikrinimu ir sudaro 135 mln. EUR.
(47) Nukentėję regionai pagal Europos struktūrinių ir investicijų fondų (2014–2020 m.) nuostatas priskiriami labiau išsivysčiusių regionų kategorijai. Italijos valdžios institucijos nepranešė Komisijai apie ketinimą perskirstyti finansavimą pagal ESI fondų programas ir skirti lėšas atkūrimo priemonėms.
(48) Paraiškoje pateikta informacijos apie Sąjungos teisės aktų dėl nelaimių rizikos prevencijos ir valdymo, susijusių su nelaimių pobūdžiu, įgyvendinimą. Italija pareiškė, kad šiuo metu įgyvendina Direktyvą 2007/60/EB (Potvynių direktyva), remdamasi 2010 m. vasario 23 d. Įstatyminiu dekretu Nr. 49. Šalis pranešė, kad atliko preliminarų kiekvieno upės baseino rajono potvynių rizikos įvertinimą, kurio metu nustatytos galimos didelės potvynių rizikos zonos. 
(49) Paraiškos pateikimo metu Italijai nebuvo taikoma pažeidimo nagrinėjimo procedūra, susijusi su Sąjungos teisės aktais dėl nelaimės pobūdžio.
(50) Italijos valdžios institucijos nurodė, kad reikalavimus atitinkančių išlaidų draudimas nepadengs.
3.
Finansavimas
Pagrindinė Fondo įsteigimo priežastis – solidarumas, todėl Komisija laikosi požiūrio, kad pagalba iš šio Fondo turėtų būti laipsniška. Tai reiškia, kad, remiantis ankstesne praktika, nustatytą ribą Fondo lėšoms mobilizuoti (t. y. 0,6 % BNP, arba 3 mlrd. EUR 2011 m. kainomis, atsižvelgiant į mažesniąją iš šių sumų) viršijančiai žalai padengti reikėtų skirti didesnę pagalbą nei žalai, kuri nesiekia tos ribos, padengti. Anksčiau nustatant asignavimus didelėms nelaimėms, buvo taikomas toks koeficientas: 2,5 % bendros tiesioginės žalos, jei ji nesiekia ribos, ir 6 % žalos daliai, viršijančiai tą ribą. Regioninėms nelaimėms ir nelaimėms, kurių paraiškos patvirtintos pagal kaimyninės šalies nuostatą, taikomas 2,5 % koeficientas. Šis koeficientas buvo taikomas visais toliau nurodytais keturiais atvejais, nes nė  vienas iš jų neviršijo savo atitinkamos nelaimės ribos.
Todėl Komisija siūlo taikyti tokias pačias procentines normas ir skirti tokio dydžio pagalbą:
	
	
	
	
	
	
	
	(EUR)

	Nelaimė
	Tiesioginė žala
(mln. EUR)
	Taikoma regioninės nelaimės riba (mln. EUR)
	Didelės nelaimės riba
(mln. EUR)
	Bendra reikalavimus atitinkančių operacijų išlaidų suma
(mln. EUR)
	2,5 % tiesioginės žalos, neviršijančios ribos (EUR)
	Taikyta viršutinė riba
	Bendra siūlomos pagalbos suma (EUR)

	Pavasario potvynis RUMUNIJOJE
	167,927
	~
	783,738
	145,527
	4 198 175
	Ne
	4 198 175

	Vasaros potvynis RUMUNIJOJE
	171,911
	157,200
	783,738
	93,955
	4 297 775
	Ne
	4 297 775

	BULGARIJA
	79,344
	40,980
	232,502
	69,108
	1 983 600
	Ne
	1 983 600

	ITALIJA
	2 241,052
	1 832,944
	3 183,624
	434,314
	56 026 300
	Ne
	56 026 300 

	IŠ VISO
	
	
	
	
	
	
	66 505 850


Tai pirmas pasiūlymas 2015 m. priimti sprendimą dėl Fondo lėšų mobilizavimo. Bendra pirmiau pasiūlytos pagalbos suma – 541 216 080 EUR – atitinka Reglamento dėl daugiametės finansinės programos
 nuostatas dėl viršutinės ribos (t. y. 500 mln. EUR 2011 m. kainomis). Be to, iš 2014 m. asignavimo Fonde liko neišleista 403 879 032 EUR suma, kurią galima panaudoti 2015 m. Kadangi 50 mln. EUR suma jau skirta galimiems išankstiniams mokėjimams ir įtraukta į 2015 m. biudžetą pagal reglamento 4a straipsnio 4 dalį, bendra ES solidarumo fondo pagalbos suma 2015 m. yra 895 095 112 EUR.
4.
Išvada
Komisija siūlo mobilizuoti Europos Sąjungos solidarumo fondo lėšas visais keturiais pirmiau nurodytais atvejais, susijusiais su Rumunija, Bulgarija ir Italija, ir iš dalies pakeisti 2015 m. biudžetą, padidinant biudžeto straipsnio 13 06 01 (ES solidarumo fondo pagalba valstybėms narėms) lėšas 66 505 850 EUR įsipareigojimų ir mokėjimų asignavimais.
Kadangi Europos Sąjungos solidarumo fondas yra speciali priemonė, kaip apibrėžta DFP reglamente, atitinkami asignavimai turėtų būti įtraukti į biudžetą viršijant atitinkamas DFP viršutines ribas.
5.
Suvestinė lentelė pagal DFP išlaidų kategorijas
	Išlaidų kategorija
	2015 m. biudžetas
	Taisomojo biudžeto Nr. 4/2015 projektas
	2015 m. biudžetas

	
	(įsk. TB Nr. 2–3/2015 projektus)
	
	(įsk. TB Nr. 1–4/2015 projektus)

	
	ĮA
	MA
	ĮA
	MA
	ĮA
	MA

	1.
	Pažangus ir integracinis augimas
	77 954 679 684
	66 922 960 910
	 
	   
	77 954 679 684
	66 922 960 910

	Iš jų: iš lankstumo priemonės
	 83 285 595
	 
	 
	 
	 83 285 595
	 

	Viršutinė riba 
	77 986 000 000
	 
	 
	 
	77 986 000 000
	 

	Marža
	 114 605 911
	 
	 
	 
	 114 605 911
	 

	1a
	Konkurencingumas augimui ir darbo vietų kūrimui skatinti
	17 551 688 425
	15 798 230 894
	 
	 
	17 551 688 425
	15 798 230 894

	Viršutinė riba
	17 666 000 000
	 
	 
	 
	17 666 000 000
	 

	Marža
	 114 311 575
	 
	 
	 
	 114 311 575
	 

	1b 
	Ekonominė, socialinė ir teritorinė sanglauda
	60 402 991 259
	51 124 730 016
	 
	 
	60 402 991 259
	51 124 730 016

	Iš jų: iš lankstumo priemonės
	 83 285 595
	 
	 
	 
	 83 285 595
	 

	Viršutinė riba
	60 320 000 000
	 
	 
	 
	60 320 000 000
	 

	Marža
	  294 336
	 
	 
	 
	  294 336
	 

	2.
	Tvarus augimas. Gamtos ištekliai
	63 901 960 185
	55 998 594 804
	 
	 
	63 901 960 185
	55 998 594 804

	Viršutinė riba
	64 692 000 000
	 
	 
	 
	64 692 000 000
	 

	Marža
	 790 039 815
	 
	 
	 
	 790 039 815
	 

	Iš jų: Europos žemės ūkio garantijų fondas (EŽŪGF) – su rinka susijusios išlaidos ir tiesioginės išmokos
	43 455 780 762
	43 447 624 585
	 
	 
	43 455 780 762
	43 447 624 585

	Tarpinė viršutinė riba
	44 313 000 000
	 
	 
	 
	44 313 000 000
	 

	Grynasis EŽŪGF ir EŽŪFKP lėšų tarpusavio perkėlimas
	 123 215 000
	 
	 
	 
	 123 215 000
	 

	Marža
	 734 004 238
	 
	 
	 
	 734 004 238
	 

	3.
	Saugumas ir pilietybė
	2 357 076 847
	1 859 513 795
	 
	 
	2 357 076 847
	1 859 513 795

	Viršutinė riba
	2 456 000 000
	 
	 
	 
	2 456 000 000
	 

	Marža
	 98 923 153
	 
	 
	 
	 98 923 153
	 

	4.
	Europos vaidmuo pasaulyje
	8 410 899 029
	7 422 489 907
	 
	 
	8 410 899 029
	7 422 489 907

	Viršutinė riba
	8 749 000 000
	 
	 
	 
	8 749 000 000
	 

	Marža
	 338 100 971
	 
	 
	 
	 338 100 971
	 

	5.
	Administravimas
	8 660 469 063
	8 658 756 179
	 
	 
	8 660 469 063
	8 658 756 179

	Viršutinė riba
	9 076 000 000
	 
	 
	 
	9 076 000 000
	 

	Marža
	 415 530 937
	 
	 
	 
	 415 530 937
	 

	Iš jų: administracinės institucijų išlaidos
	6 941 188 663
	6 939 475 779
	 
	 
	6 941 188 663
	6 939 475 779

	Tarpinė viršutinė riba
	7 056 000 000
	 
	 
	 
	7 056 000 000
	 

	Marža
	 114 811 337
	 
	 
	 
	 114 811 337
	 

	6.
	Kompensacijos
	   
	   
	 
	 
	   
	   

	Viršutinė riba
	   
	 
	 
	 
	 
	 

	Marža
	   
	 
	 
	 
	   
	 

	Iš viso
	161 285 084 808
	140 862 315 595
	   
	   
	161 285 084 808
	140 862 315 595

	Iš jų: iš lankstumo priemonės
	 83 285 595
	 11 315 595
	 
	 
	 83 285 595
	 11 315 595

	Viršutinė riba
	162 959 000 000
	141 901 000 000
	 
	 
	162 959 000 000
	141 901 000 000

	Marža
	1 757 200 787
	1 050 000 000
	 
	 
	1 757 200 787
	1 050 000 000

	 
	Kitos specialios priemonės
	 515 365 000
	351 724 968
	 66 505 850
	 66 505 850
	 581 870 850
	 418 230 818

	Iš viso
	161 800 449 808
	141 214 040 563
	 66 505 850
	 66 505 850
	161 866 955 658
	141 280 546 413

